อุตุฯ ฉ.12 ไทยตอนบนพายุฤดูร้อนลดลง เตือนภาคใต้ฝนหนักถึง 5 เม.ย.
วันที่ 2 เม.ย. 60 กรมอุตุนิยมวิทยา ออกประกาศพายุฤดูร้อนบริเวณประเทศไทย และฝนตกหนักบริเวณภาคใต้ (มีผลกระทบถึงวันที่ 5 เม.ย. 60) ฉบับที่ 12 พายุฤดูร้อนบริเวณประเทศไทยตอนบนมีแนวโน้มลดลง เว้นแต่ในภาคเหนือ ภาคกลางและภาคตะวันออกยังคงมีฝนฟ้าคะนองเกิดขึ้นได้ ส่วนภาคใต้จะมีฝนตกหนักหลายพื้นที่และมีฝนตกหนักมากบางแห่งดังนี้,วันที่ 2 เม.ย. 60 ภาคใต้มีฝนเพิ่มมากขึ้นกับมีฝนตกหนักหลายพื้นที่ และมีฝนตกหนักมากบางแห่งส่วนมากบริเวณจังหวัดเพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา นราธิวาส พังงา ภูเก็ต กระบี่ ตรัง และสตูล,ในช่วงวันที่ 3-4 เม.ย. 60 มีฝนตกหนักหลายพื้นที่ และมีฝนตกหนักมากบางแห่ง ส่วนมากบริเวณจังหวัดชุมพร สุราษฎร์ธานี นครศรีธรรมราช พัทลุง สงขลา ภูเก็ต กระบี่ ตรัง และสตูล,วันที่ 5 เม.ย. 60 มีฝนตกหนักหลายพื้นที่ ส่วนมากบริเวณจังหวัดประจวบคีรีขันธ์ ชุมพร สุราษฎร์ธานี นครศรีธรรมราช พัทลุง สงขลา ระนอง และพังงา,ขอให้ประชาชนบริเวณดังกล่าวระวังอันตรายจากฝนตกหนักและฝนที่ตกสะสมที่อาจทำให้เกิดน้ำท่วมฉับพลัน น้ำป่าไหลหลากได้บางพื้นที่ไว้ด้วย,ทั้งนี้ เนื่องจากบริเวณความกดอากาศสูงจากประเทศจีนแผ่ลงมาปกคลุมประเทศไทยตอนบนและทะเลจีนใต้ ประกอบกับหย่อมความกดอากาศต่ำปกคลุมด้านตะวันออกของประเทศมาเลเซีย ส่งผลทำให้ภาคใต้มีฝนเพิ่มมากขึ้นกับมีฝนตกหนักหลายพื้นที่และมีฝนตกหนักมากบางแห่ง ส่วนคลื่นลมบริเวณอ่าวไทยจะมีกำลังปานกลาง โดยมีคลื่นสูงประมาณ 2 เมตร ขอให้ชาวเรือเดินเรือด้วยความระมัดระวัง,       ,ประกาศ ณ วันที่ 2 เมษายน พ.ศ. 2560 เวลา 05.00 น.,กรมอุตุนิยมวิทยาจะออกประกาศฉบับต่อไป ใน วันที่ 2 เมษายน พ.ศ. 2560 เวลา 11.00 น.
กรมอุตุนิยมวิทยา ออกประกาศฉบับที่ 12 พายุฤดูร้อนบริเวณประเทศไทยตอนบนมีแนวโน้มลดลง ส่วนภาคใต้มีฝนตกหนักหลายพื้นที่
อุตุ,พายุฤดูร้อน,กรมอุตุนิยมวิทยา,ฝนตกหนัก,ภาคใต้ฝนตก